Алмабеков Ернат Токтарбаевич

Жалынды жастар-жарқын болашақ

Алматы қаласы

Бостандық ауданы

Әл-Фараби атындағы №145 ЖББМ

Денешынықтыру пәнінің мұғалімі

 Тарихы терең қазақ халқында «Білекті бірді, білімді мыңды жығады» деген сөз қалдырған. Қазақтың бұл мақаланың өзі бүгінгі күні айрықша мәнге ие болып отыр. Бұл заман білекке емес, білімге сенетін заман. Заманауи әлемде елдің қуаты, ең алдымен, білім мен ғылымда болатын уақытқа келдік. Сол білімді қажетке, тұрмыс игілігіне жарата білуімізбен ғана бағаланады. Инемен құдық қазғандай, қиын күрделі, орасан қажыр қайрат пен ерік-жігерді талап ететін білімсіз өмір тұл».

 Мамандық таңдау–адам өміріндегі маңызды кезеңдердің бірі. Дүниежүзінде екі мыңнан астам мамандық бар екен. Бірақ заман талабына сай сол мамандықтардың бірі жойылып, бірінің мазмұны өзгерсе, енді бірі жаңадан пайда болып жатады. Денсаулық сақтау саласы мен мектеп мұғалімдері, жоғары оқу орындарының оқытушыларына деген сұраныс азайған жоқ. Өйткені, олар – қай кезде де керек мамандықтар. Бүгінгі жастар орта мектепті бітіре сала заңгер, кеден, салық, экономист, бухгалтер мамандықтарына түседі. Алайда, бұл мамандықтардың атауы қызықтырғанымен, жұмыс табу жағы қиын. Бұл салада мамандар өте көп. Адамның отбасы, араласатын адамдары, өзінің сүйетін мамандығы болуы керек. Мамандық әрбір адамның өз жүрек қалауымен таңдалуы тиіс. «Ұстазсыз шәкірт–тұл,шәкіртсіз ұстаз- тұл» деп Абай атамыз айтқандай, адам баласының кісі болып қалыптасуы көбінесе жақсы ұстазға байланысты. Ұстаз... Жай ғана қарапайым сөз... Осы қарапайым ұғымның әрбір адамның жүрегінен орын алатыны, тек орын алып қана қоймай, оның өмірлік ұстанымының, дүниеге көзқарасының, адами қасиеттерді сіңіруінің қайнар көзі екендігі сөзсіз. «Ұстаз»– бұл әрдайым үлкен әріптермен жазылуға тиіс мағыналы сөз деп танимын. Менің жасым өте жас болмаса да педагогика саласында өзімді жас маман деп санаймын. Ұстаз болуды кішкентай кезімде армандағаныммен өмірдің ағынымен басқа саланы оқып, басқа мамандық таңдап жұмыс жасап келдім. Алайда адам өзінің мамандығын тапқан кезде бақытты болады дегендей, ұстаздық жолына түскен күнімнен бастап , ең алғашқы ұстаздармен жиналыста отырып, балалармен танысып сабақ өткен кезде осы мамандық менікі екенін сезіндім. Жұмыстағы алғашқы күнім мектеп әкімшілігімен танысып, бірлестігіммен танысумен өтті. Ұжым өте ұнады, жалындаған жастар да, өз ақыл кеңесін беретін үлкен ұстаздар да бар екеніне қатты қуандым.

 «Үлкен бір жұмысты сәтті орындаудың бір ғана жолы бар. Ол істі жан-тәнімен сүю қажет» демекші, адам баласы өмірде жемісті ғұмыр кешуді әрі бақытты болуды армандайтыны шындық.Табысты жұмыс жасасам, аңсаған арманыма жетсем деп тілейді. Алға қойылған мақсаттарының орындалуын көксейді. Ол осы үшін әрекет жасайды, еңбек қылады. Шәкірттердің әр жетістігіне қуану мен өз еңбегіңнің жемісін көру – ұстаз үшін үлкен бақыт.Мен қиын болғанмен қасиетті, ауыр болғанмен абыройлы - мұғалім мамандығын таңдағаныма еш өкінбеймін.

 Мен өзімді заман талабына сай ұстаз болу – міндетім деп есептеймін. Менің түсінігімдегі ұстаз – әдіс-тәсілдерге бай, баланың жеке қабілеттерін ашып, дамыта алатын, қабілетті, ақпараттық технологияларды жетік меңгерген, белсенді және де оқушының жан дүниесіне үңіле білетін ұстаз деп есептеймін. Осы қабілеттердің барлығы бір мұғалімнің бойында жинақталса, міне сол нағыз « ұстаз» болмақ. Сабақ соңында дәлізде оқушылар менің сабағымнан алған әсерлері мен білімдерін бір-бірімен риза көңілмен бөлісіп келе жатса, мен үшін үлкен жетістік болмақ. Ол берген білімім мен еңбегімнің нәтижесі деп бағалар едім. Денешынықтыру пәнін көбіне үстіртін қарап оған көп назар аударыла бермейді, алайда шымыр денсаулық осы пәннен басталады. Қорытындылай келе, «Адамның адамшылығы жақсы ұстаздан» деп Абай атамыз айтқандай, жаңашыл мектеп талаптарымен білім алған шәкірттеріміздің мектеп қабырғасынан кейінгі үлкен өмірде ортаға қабілетті, білімді, білгір болып шығатындығына сөзсіз сенемін. Жарқын болашақ ұрпақтарына барымша сүйікті « ұстаз» болу үшін бар еңбегімді, күш жігерімді, білімімді арнаймын